
Općinski sud u Travniku, sudac Davor Cilenšek, u vanparničnom postupku predlagatelja Senad Šutković sin Mehmeda iz Travnika, Pašamahala 60, koga zastupa punomoćnik Irsan Kukić, advokat iz Travnika, protiv protupredlagatelja 1. Dženana Hadžić rođ. Šutković kći Mehmeda iz Gradiške, Vidovdanska br. 11 (zgrada „Most“), i 2. Dženad Šutković sin Mehmeda iz Travnika, Pašamahala 60, a koje zastupaju punomoćnici zajedničke advokatske kancelarije Kovačević Kojić, radi diobe nekretnine u suvlasništvu donio je van ročišta, dana 21.8.2024. godine slijedeće

RJEŠENJE
                          
                          
I. ODREĐUJE SE PRVO ROČIŠTE za javnu prodaju nekretnine upisane u zemljišnoknjižni uložak broj 3698 k.o. NP_Travnik, označene kao kč.br. 2120/1 pod oznakom STARA LUKA kuća i zgrada površine 64 m2 i dvorište površine 268 m2, ukupne površine 332 m2, koja odgovara identičnoj nekretnini upisanoj u posjedovni list broj 1888 k.o. Travnik, kp. br. 2120/1, upisane kao suvlasništvo predlagatelja Senada (Mehmeda) Šutkovića i protupredlagatelja Dženane (Mehmeda) Hadžić rođ. Šutković i Dženada (Mehmeda) Šutkovića sa suvlasničkim dijelom od po 1/3. 

II. Prodaja predmetne nekretnine, koja će se izvršiti usmenim javnim nadmetanjem, se određuje za dan 10.10.2024. godine, sa početkom u 12,00 sati, u zgradi ovog suda, ured broj 61. 
 

III. Vrijednost nekretnine iz tačke I ovog zaključka utvrđena je na osnovu nalaza i procjene stalnog sudskog vještaka građevinske struke, Kazimira Pobrića, od 29.10.2020 godine, u iznosu od  39.644,00 KM (slovima: tridesetdevethiljada šestočetrdesetčetiri konvertibilnih maraka).  

IV. Na prvom ročištu za javno nadmetanje nekretnina iz tačke I ovog rješenjase ne može prodati ispod polovine utvrđene vrijednosti. Početne ponude za prvo ročište na iznose manje od polovine utvrđene vrijednosti neće biti razmatrane. 

V. Poreze i takse u vezi prodaje snosi prodavac.

VI. Na javnoj prodaji mogu učestvovati sve pravne i fizičke osobe, osim osoba navedenih u članu 88. Zakona o izvršnom postupku, a dužna su prije ročišta za prodaju na ime osiguranja uplatiti iznos od jedne desetine određene vrijednosti nepokretnosti, s tim što osiguranje ne može iznositi više od 10.000,00 KM, i prije početka ročišta sudu su dužni predati uplatnicu iz koje je vidljivo da su osiguranje platile na depozitni račun Općinskog suda Travnik, otvoren kod UniCredit banke, Filijala Travnik, račun broj: 3389002208351383.

VII. Od polaganja osiguranja oslobođeni su suvlasnici predmetne nepokretnosti. 

VIII. Kupac je dužan položiti cijenu u roku od 15 dana, od dana objavljivanja odluke o prodaji nekretnine najpovoljnijem ponuđaču. 

IX. Ako kupac u određenom roku ne položi prodajnu cijenu, sud će rješenjem proglasiti prodaju tom ponuđaču nevaljanom i novim rješenjem odrediti da je nepokretnost prodana drugom najpovoljnijem ponuđaču, koji treba da, u roku koji odredi sud, a koji ne može biti duži od 30 dana od dana prijema tog rješenja, deponuje prodajnu cijenu. Ukoliko i drugi ponuđač ne položi prodajnu cijenu u predviđenom roku, sud će ova pravila primijeniti i na trećeg ponuđača. 

X. Ponuđačima čija ponuda nije prihvaćena, osim za tri najbolja ponuđača, osiguranje će se vratiti odmah nakon zaključenja javne prodaje. 

XI. Ovo rješenje će biti objavljeno na oglasnoj ploči suda. Stranke mogu o svom trošku objaviti ovo rješenje u sredstvima javnog informiranja, odnosno da o tome obavijeste osobe koje se bave prodajom nepokretnosti. 

XII. Ovo rješenje  će biti dostavljeno strankama, na oglasnu ploču suda i nadležnom organu porezne uprave. 


							     S U D A C
							Davor Cilenšek


Pravna pouka: Protiv ovog zaključka nije dozvoljen pravni lijek.




